pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-รมช.ธรรมนัส ลงพื้นที่ จ.เพชรบุรี
วันจันทร์ที่ 11 พฤศจิกายน 2562
รมช.ธรรมนัส ลงพื้นที่ จ.เพชรบุรี
รมช.ธรรมนัส ลงพื้นที่ จ.เพชรบุรี ตรวจเยี่ยมการดําเนินงานและพบปะพี่น้องเกษตรกร
ร้อยเอก ธรรมนัส พรหมเผ่า รัฐมนตรีช่วยว่าการกระทรวงเกษตร เปิดเผยภายหลังลงพื้นที่ตรวจเยี่ยมเกษตรกร และมอบหนังสืออนุญาตให้เข้าทําประโยชน์ในเขตปฏิรูปที่ดิน (ส.ป.ก. 4-01) ให้กับเกษตรกรในเขตปฏิรูปที่ดินจังหวัดราชบุรี และมอบเอกสารสัญญาแก้ไขเพิ่มเติมสัญญาเช่าซื้อที่ดินเพื่อเกษตรกรรมจังหวัดเพชรบุรี จํานวน 100 ราย พร้อมมอบบัตรดินดีให้แก่เกษตรกรที่เข้าร่วมโครงการ ณ บริเวณตลาดกลางการเกษตรท่ายาง (หนองบ้วย) อ.ท่ายาง จ.เพชรบุรี
จากนั้นได้เดินทางไปยังธนาคารปุ๋ยอินทรีย์หมอดิน หมู่ 5 ต.ดอนขุนห้วย อ.ชะอํา จ.เพชรบุรี เพื่อตรวจเยี่ยมชมการทําปุ๋ยและทําปุ๋ยหมักอินทรีย์แบบผง/ปั้นเม็ด ของนายศักดา ลักษณะภู (หมอดินแอ้ว) หมอดินอาสาประจําอําเภอชะอํา ซึ่งเป็นผู้มีความรู้ความสามารถด้านการผลิตปุ๋ยหมักแบบเติมอากาศ และการคิดค้นผลิตปุ๋ยอินทรีย์คุณภาพสูง ในการปรับปรุงสภาพพื้นดินของตนเอง สามารถปลูกพืชได้ทุกชนิด ดินมีความอุดมสมบูรณ์เป็นอย่างมาก เป็นที่ยอมรับของเกษตรกรในพื้นที่จังหวัดเพชรบุรี และพื้นที่จังหวัดใกล้เคียง ซึ่งแต่เดิมพื้นที่โรงปุ๋ยอินทรีย์แห่งนี้ อยู่ในพื้นที่โครงการตามพระราชประสงค์ดอนขุนห้วย พื้นที่ส่วนใหญ่เป็นดินทราย ดินขาดความอุดมสมบูรณ์ เนื่องจากการใช้ประโยชน์จากที่ดินเป็นระยะเวลานาน ทําให้ดินขาดอินทรียวัตถุ เกษตรกรส่วนใหญ่ปลูกสับปะรดเพราะเป็นพืชใช้น้ําน้อย จากความเสื่อมโทรมดังกล่าว ทางสถานีพัฒนาที่ดินเพชรบุรีได้เข้ามาวางแผนการใช้ประโยชน์จากที่ดิน แก้ไขฟื้นฟูสภาพดินและการปรับปรุงดินโดยการปลูกพืชปุ๋ยสด การแก้ปัญหาความเป็นกรดด่างของดิน โดยใช้ปูนโดโลไมท์ ส่งเสริมการปลูกหญ้าแฝกเพื่อการอนุรักษ์ดินและน้ํา รวมถึงแนะนําการผลิตปุ๋ยหมัก ด้วยสารเร่งซุปเปอร์ พด.1 และการทําน้ําหมักชีวภาพ ด้วยสารเร่งซุปเปอร์ พด.2 ไว้ใช้เอง เป็นการลดต้นทุน และเร่งการเจริญเติบโตของพืชได้อย่างดี
นอกจากนี้ ยังได้ทําการส่งมอบสระเก็บน้ําขนาดเล็กในไร่นานอกเขตชลประทานให้กับเกษตรกรในจังหวัดเพชรบุรี และมอบปัจจัยการปรับปรุงดินและการทําเกษตรอินทรีย์ พร้อมเยี่ยมชมการทําปุ๋ยหมักอินทรีย์แบบผง/ปั้นเม็ด เยี่ยมชมแผนที่การใช้ประโยชน์ที่ดินจังหวัดเพชรบุรี และพบปะพี่น้องหมอดินอาสา สมาชิกธนาคารปุ๋ยอินทรีย์หมอดิน รวมถึงพี่น้องเกษตรกรในพื้นที่ด้วย
สํานักงานปลัดกระทรวงเกษตรและสหกรณ์
โทร 02-2810859 แฟกซ์ 02-2822871
moacnews@gmail.com
www.moac.go.th
www.facebook.com/kasetthai
รัฐบาลไทย-ข่าวทำเนียบรัฐบาล-ปลัดกระทรวงดิจิทัลฯ เยือนเกาหลี ร่วมประชุม “ASEAN-ROK High Level Dialogue on Infrastructure”
วันพฤหัสบดีที่ 5 กันยายน 2562
ปลัดกระทรวงดิจิทัลฯ เยือนเกาหลี ร่วมประชุม “ASEAN-ROK High Level Dialogue on Infrastructure”
ปลัดกระทรวงดิจิทัลฯ เยือนเกาหลี ร่วมประชุม “ASEAN-ROK High Level Dialogue on Infrastructure”
p.p1 {margin: 0.0px 0.0px 1.0px 0.0px; font: 16.0px Helvetica; -webkit-text-stroke: #000000}
p.p2 {margin: 0.0px 0.0px 1.0px 0.0px; font: 16.0px Helvetica; -webkit-text-stroke: #000000; min-height: 19.0px}
p.p3 {margin: 0.0px 0.0px 1.0px 0.0px; text-align: center; font: 16.0px Helvetica; -webkit-text-stroke: #000000}
span.s1 {font-kerning: none}
นางสาวอัจฉรินทร์ พัฒนพันธ์ชัย ปลัดกระทรวงดิจิทัลเพื่อเศรษฐกิจและสังคม ร่วมประชุม “ASEAN-ROK High Level Dialogue on Infrastructure” ภายใต้หัวข้อหลัก “Sustainable Smart City” ในฐานะผู้แทนของประเทศไทยและประธานที่ประชุม ASEAN Smart City Network (ASCN) ร่วมกับผู้แทนของสํานักงานส่งเสริมเศรษฐกิจดิจิทัล (DEPA) เมื่อวันที่ 2 กันยายน 2562 ณ COEX Inter Continental ณ กรุงโซล สาธารณรัฐเกาหลี โดยในการประชุมครั้งนี้ ปลัดกระทรวงดิจิทัลฯ ได้ทําหน้าที่เป็นประธานร่วม (Co-Chair) กับ นาย Kim Kyung Wook รัฐมนตรีช่วยว่าการกระทรวงที่ดิน โครงสร้างพื้นฐาน และขนส่ง สาธารณรัฐเกาหลี สําหรับการประชุม ASEAN-ROK จัดควบคู่กับงาน Global Infrastructure Cooperation Conference 2019 and World Smart City Expo 2019 เพื่อกระชับความร่วมมือด้านการพัฒนาเมืองอัจฉริยะที่ยั่งยืนระหว่างอาเซียนและสาธารณรัฐเกาหลี ซึ่งมุ่งเน้นปรับปรุงคุณภาพชีวิตของประชาชน การพัฒนาเมืองอย่างยั่งยืนเพื่อตอบรับการเติบโตและเปลี่ยนแปลงอย่างรวดเร็วของเมือง การใช้ประโยชน์จากเทคโนโลยีอัจฉริยะ การเชื่อมโยงการพัฒนาเมืองอัจฉริยะ รวมถึงการพัฒนาระบบขนส่ง พลังงานสีเขียว และเทคโนโลยีสารสนเทศ ในโอกาสนี้ได้หารือทวิภาคีกับรัฐมนตรีช่วยว่าการกระทรวงที่ดิน โครงสร้างพื้นฐาน และขนส่ง เพื่อเสริมสร้างความร่วมมือด้านการพัฒนาเมืองอัจฉริยะ ภายใต้บันทึกความเข้าใจระหว่างไทยและสาธารณรัฐเกาหลี ซึ่งได้มีการลงนามความร่วมมือ (MOU) เมื่อวันที่ 2 กันยายน 2562 ณ ทําเนียบรัฐบาล โดยนายพุทธิพงษ์ ปุณณกันต์ รัฐมนตรีว่าการกระทรวงดิจิทัลเพื่อเศรษฐกิจและสังคม เป็นผู้ลงนามฝ่ายไทยด้วย
จากนั้น เมื่อวันที่ 3 กันยายน 2562 ปลัดกระทรวงดิจิทัลฯ ได้เข้าร่วมพิธีเปิดงาน Global Infrastructure Cooperation Conference (GICC) 2019 โดยมีนาย Ban Ki-moon อดีตเลขาธิการสหประชาชาติ ร่วมเป็น Keynote Speaker มีวัตถุประสงค์เพื่อพัฒนาความเป็นหุ้นส่วนทางธุรกิจระหว่างนักลงทุนต่างชาติและผู้ประกอบการสาธารณรัฐเกาหลีในสาขาต่างๆ อาทิ โครงสร้างพื้นฐาน อุตสาหกรรม การเงิน และเมืองอัจฉริยะ มีผู้เข้าร่วมประชุมจากหน่วยงานรัฐตั้งแต่ระดับรัฐมนตรี หัวหน้าส่วนราชการ และภาคเอกชนจากทั่วโลกกว่า 400 คน
***************
รัฐบาลไทย-ข่าวทำเนียบรัฐบาล-“ยุติธรรม” ยกระดับการดูแลผู้ต้องขัง ตามมาตรฐานสหประชาชาติ  ผลักดันเรือนจำต้นแบบตามข้อกำหนดแมนเดลา
วันอังคารที่ 18 กรกฎาคม 2560
“ยุติธรรม” ยกระดับการดูแลผู้ต้องขัง ตามมาตรฐานสหประชาชาติ  ผลักดันเรือนจําต้นแบบตามข้อกําหนดแมนเดลา
นายสมชาย เสียงหลาย ที่ปรึกษารัฐมนตรีว่าการกระทรวงยุติธรรม เป็นประธานในพิธีเปิดงาน การประกาศขับเคลื่อนเรือนจําต้นแบบตามข้อกําหนดแมนเดลา
เมื่อวันอังคารที่ ๑๘ กรกฎาคม ๒๕๖๐ เวลา ๐๙.๓๐ น.
ณ เรือนจําพิเศษธนบุรี
นายสมชาย เสียงหลาย ที่ปรึกษารัฐมนตรีว่าการกระทรวงยุติธรรม
เป็นประธานในพิธีเปิดงาน การประกาศขับเคลื่อนเรือนจําต้นแบบตามข้อกําหนดแมนเดลา
เพื่อริเริ่มนําข้อกําหนดมาตรฐานขั้นต่ําขององค์การสหประชาชาติในการปฏิบัติต่อผู้ต้องขัง
(United Nations Standard Minimum Rules for the Treatment of Prisoners)
หรือข้อกําหนดแมนเดลา (Mandela Rules) มาปรับใช้
โดยเริ่มจากเรือนจําพิเศษธนบุรี นําร่องเป็นแห่งแรกของโลก
ซึ่งจะเป็นการยกระดับการปฏิบัติต่อผู้ต้องขังให้สอดคล้องกับมาตรฐานสากล
รวมทั้งเผยแพร่การดําเนินงานของเรือนจําฯ ตามข้อกําหนดแมนเดลา ให้นานาอารยประเทศได้รับทราบ
นอกจากนี้ส่งผลให้ผู้ต้องขังกลับไปใช้ชีวิตในสังคมได้อย่างปกติภายหลังพ้นโทษ
และช่วยลดปัญหาการกระทําผิดซ้ําได้อีกทางหนึ่งด้วย
โดยมี นายเจฟฟรีย์ ควินตัน มิตเชลล์ ดอยจ์ เอกอัครราชทูตแอฟริกาใต้ ประจําประเทศไทย
นายเจเรมี ดักลาส ผู้แทนสํานักงานป้องกันยาเสพติดและปราบปรามอาชญากรรมแห่งสหประชาชาติ (UNODC)
ประจําภูมิภาคเอเชียตะวันออกเฉียงใต้และแปซิฟิก
ศ.พิเศษ ดร.กิตติพงษ์ กิตยารักษ์ ผู้อํานวยการสถาบันเพื่อการยุติธรรมแห่งประเทศไทย
ดร.อายุตม์ สินธพพันธุ์ รองอธิบดีกรมราชทัณฑ์
ผู้บริหารและเจ้าหน้าที่สถาบันเพื่อการยุติธรรม และกรมราชทัณฑ์ รวมทั้งผู้ที่เกี่ยวข้อง เข้าร่วมฯ
ต่อจากนั้น เวลา ๑๑.๐๐ น.
นายยศพนต์ สุธรรม ผู้บัญชาการเรือนจําพิเศษธนบุรี
นําคณะสื่อมวลชน รวมทั้งผู้ที่เกี่ยวข้อง เยี่ยมชมการดําเนินงานตามมาตรฐานเรือนจําต้นแบบ
ตามข้อกําหนดแมนเดลา ภายในเรือนจําพิเศษธนบุรี
รัฐบาลไทย-ข่าวทำเนียบรัฐบาล-สธ.ขอประชาชน อย่าประมาท คงมาตรการภาครัฐ จนพ้นสงกรานต์ ช่วยลดผู้ป่วยโควิด-19
วันอาทิตย์ที่ 12 เมษายน 2563
สธ.ขอประชาชน อย่าประมาท คงมาตรการภาครัฐ จนพ้นสงกรานต์ ช่วยลดผู้ป่วยโควิด-19
กระทรวงสาธารณสุข ขอประชาชนอย่าประมาท คงการปฏิบัติตัวตามมาตรการภาครัฐ จนพ้นเทศกาลสงกรานต์ เพื่อลดจํานวยผู้ป่วยและผู้เสียชีวิตจากโควิด-19 ชี้ผู้อายุมากกว่า 70 ปี ป่วยโควิด-19 อัตราเสียชีวิตสูงถึงร้อยละ 10
กระทรวงสาธารณสุข ขอประชาชนอย่าประมาท คงการปฏิบัติตัวตามมาตรการภาครัฐ จนพ้นเทศกาลสงกรานต์ เพื่อลดจํานวยผู้ป่วยและผู้เสียชีวิตจากโควิด-19 ชี้ผู้อายุมากกว่า 70 ปี ป่วยโควิด-19 อัตราเสียชีวิตสูงถึงร้อยละ 10
วันนี้ (12 เมษายน 2563) ที่ศูนย์ปฏิบัติการด้านข่าวโรคติดเชื้อไวรัสโคโรนา 2019 กระทรวงสาธารณสุข จ.นนทบุรี นายแพทย์โสภณ เอี่ยมศิริถาวร ผู้อํานวยการกองโรคติดต่อทั่วไป แถลงถึงสถานการณ์โรคโควิด-19 ว่า ในวันนี้มีรายงานผู้ป่วยรายใหม่ 33 ราย ต่ําที่สุดในรอบ 3 สัปดาห์ แสดงให้เห็นว่าการควบคุมโรคได้ผลดี แต่อย่าชะล่าใจ ประมาทไม่ได้ โรคนี้ติดต่อง่าย หากมีผู้ป่วยไม่ป้องกันตัวเองคนที่ร่างกายแข็งแรงหากอยู่ใกล้ผู้ป่วยจะติดโรคได้เช่นกัน ไม่ใช่เฉพาะกลุ่มเสี่ยง เด็ก ผู้สูงอายุ โดยผู้ป่วยรายใหม่เกือบครึ่งได้รับเชื้อจากผู้ป่วยจากการที่สัมผัสกับผู้ป่วยที่อยู่ในระบบเฝ้าระวัง
คําแนะนํา พบการติดเชื้อในครอบครัวมากกว่าร้อยละ 60 เมื่อมีคนป่วยในครอบครัวหรือที่ทํางาน ต้องป้องกันทันที แม้จะยังไม่ได้รับการวินิจฉัยว่าเป็นโรคโควิด-19 โรคนี้มีอาการคล้ายไข้หวัดใหญ่ มีไข้ ไอแห้งๆ เจ็บคอ ต้องเฝ้าระวังให้ใส่หน้ากากอนามัย หมั่นล้างมือ เว้นระยะห่างระหว่างกัน เพื่อไม่ให้แพร่เชื้อไปยังสมาชิกในครอบครัวและผู้อื่น
สําหรับในช่วงเทศกาลสงกรานต์ แม้ว่าจะมีคําแนะนําให้งดการเดินทาง งดการฉลองสงกรานต์ ไม่อยู่ใกล้ชิดกับญาติผู้ใหญ่โดยไม่จําเป็น ใส่หน้ากากอนามัย เว้นระยะห่าง เนื่องจากผู้เสียชีวิตของไทยขณะนี้ 38 ราย ส่วนใหญ่เป็นผู้มีโรคประจําตัว ผู้สูงอายุ โดยเฉพาะผู้ที่มีอายุมากกว่า 70 ปี อัตราป่วยตายสูงถึงร้อยละ 10 เราต้องช่วยกันปกป้องผู้สูงอายุให้ปลอดภัย ไม่ให้เจ็บป่วย ไม่ให้เสียชีวิต
ในส่วนของบุคลากรทางการแพทย์ การติดเชื้อที่พบร้อยละ 60 เกี่ยวข้องกับการปฏิบัติภารกิจในการดูแลผู้ป่วย ร้อยละ 20 เป็นการติดเชื้อเหมือนประชาชนทั่วไปจากการใช้ชีวิตประจําวัน เช่นไปในที่มีคนจํานวนมาก มีประวัติเดินทางไปในสถานที่มีการระบาด ส่วนอีกร้อยละ 20 ก้ํากึ่งระหว่างการปฏิบัติงานและการใช้ชีวิตประจําวัน อย่างไรก็ตาม ขอให้บุคลากรตระหนักว่า ไม่รวมกลุ่ม แยกสํารับอาหาร ใช้ช้อนกลางส่วนตัว ใส่หน้ากากอนามัย ซึ่งการพูดคุยโดยไม่ใส่หน้ากากอนามัยถือว่ามีความเสี่ยง เมื่อปฏิบัติงานขอให้ปฏิบัติมาตรฐานการป้องกันควบคุมการติดเชื้อ ขณะนี้อุปกรณ์ป้องกันร่างกาย หน้ากาก N95 ชุดป้องกัน มีจํานวนเพียงพอในระดับหนึ่งแล้ว
ในส่วนผู้ป่วยที่กลับจากต่างประเทศยังพบ 2 รายในจังหวัดภาคใต้เป็นผู้กลับจากปฏิบัติศาสนกิจส่วนชาวต่างชาติที่เข้ามาไม่มีผู้ป่วยรายใหม่จากมาตรการห้ามเดินทางที่งดเที่ยวบินตั้งแต่วันที่ 4 เมษายน 2563 เหลือ คนไทย 1 คน ที่กลับจากประเทศอังกฤษ ตั้งแต่วันที่ 25 มีนาคม 2563 ซึ่งอยู่ในรายงานการเฝ้าระวังเรียบร้อยแล้ว
“ถือว่าความพร้อมในการป้องกันควบคุมโรคของประเทศไทยอยู่ในระดับที่น่าพอใจ พบผู้ป่วยรายใหม่น้อยลง ขอให้ประชาชนทุกคนอย่าประมาท คงเข้มมาตรการภาครัฐต่อเนื่อง จนพ้นเทศกาลสงกรานต์ เพื่อลดจํานวนผู้ป่วยรายใหม่และผู้เสียชีวิตให้ได้มากที่สุด”
**************************************12 เมษายน 2563
รัฐบาลไทย-ข่าวทำเนียบรัฐบาล-พม. จัดประชุมคณะอนุกรรมการเฉพาะกิจกำกับและติดตามการดำเนินงานป้องกันและปราบปรามการค้ามนุษย์ ครั้งที่ 2/2561
วันจันทร์ที่ 22 ตุลาคม 2561
พม. จัดประชุมคณะอนุกรรมการเฉพาะกิจกํากับและติดตามการดําเนินงานป้องกันและปราบปรามการค้ามนุษย์ ครั้งที่ 2/2561
พม. จัดประชุมคณะอนุกรรมการเฉพาะกิจกํากับและติดตามการดําเนินงานป้องกันและปราบปรามการค้ามนุษย์ ครั้งที่ 2/2561
วันนี้ (22 ต.ค. 61) เวลา 09.30 น.พลเอก อนันตพร กาญจนรัตน์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.)เป็นประธานการประชุมคณะอนุกรรมการเฉพาะกิจกํากับและติดตามการดําเนินงานป้องกันและปราบปรามการค้ามนุษย์ ครั้งที่ 2/2561 เพื่อพิจารณารายงานผลการดําเนินงานป้องกันและปราบปรามการค้ามนุษย์ของประเทศไทย ประจําปี 2561 และผลการดําเนินงานตามข้อเสนอแนะในรายงานการค้ามนุษย์ของสหรัฐอเมริกา ประจําปี 2561 โดยมีนายปรเมธี วิมลศิริ ปลัดกระทรวงการพัฒนาสังคมและความมั่นคงของมนุษย์ (ปลัด พม.) พร้อมด้วยผู้แทนหน่วยงานที่เกี่ยวข้องในการดําเนินงานป้องกันและปราบปรามการค้ามนุษย์ เช่น กระทรวงยุติธรรม สํานักงานตํารวจแห่งชาติ สํานักงานอัยการสูงสุด สํานักงานศาลยุติธรรม กระทรวงแรงงาน และผู้ทรงคุณวุฒิฯลฯ รวมจํานวนกว่า 50 คน เข้าร่วมการประชุม ณ ห้องประชุมชั้น 8 กระทรวง การพัฒนาสังคมและความมั่นคงของมนุษย์ สะพานขาว กรุงเทพฯ
พลเอก อนันตพรกล่าวว่า การประชุมครั้งนี้ที่ประชุมได้ร่วมกันพิจารณาร่างแรกของรายงานผลการดําเนินงานป้องกันและปราบปรามการค้ามนุษย์ของประเทศไทย ประจําปี 2561 (มกราคม - ธันวาคม 2561) ประกอบด้วยผลการดําเนินงานสําคัญ 3 ด้าน ได้แก่ 1) ด้านการดําเนินคดี (Prosecution) 2) ด้านการคุ้มครอง (Protection) และ 3) ด้านการป้องกัน (Prevention) โดยในแต่ละด้านมีการกําหนดหัวข้อและนําเสนอผลการดําเนินงานไว้อย่างชัดเจน นับว่ามีความคืบหน้าแล้วประมาณร้อยละ 50 ทั้งนี้ ได้ขอให้ทุกหน่วยงานรายงานผลความก้าวหน้าการดําเนินงานต่อคณะอนุกรรมการฯ ทุกเดือน เพื่อทําให้รายงานฯ มีความสมบูรณ์ ซึ่งรายงานในปีนี้ได้กําหนดรูปแบบการนําเสนอเหมือนปีที่ผ่านมาคือ สั้น กระชับ ตรงประเด็นและสะท้อนผลการดําเนินงานของรัฐบาลในการต่อต้านการค้ามนุษย์ที่เป็นรูปธรรมในทุกมิติ
พลเอก อนันตพรกล่าวเพิ่มเติมว่า สําหรับกรอบการดําเนินงานในระยะต่อไป ขอให้ทุกหน่วยงานนําร่างแรกของรายงานฯ ในวันนี้ ไปปรับปรุงและเพิ่มเติมข้อมูล โดยเฉพาะข้อมูลที่เป็นสถิติ และผลการดําเนินงานสําคัญในแต่ละด้านให้เป็นปัจจุบัน และนําเสนอคณะอนุกรรมการฯ ในการประชุมฯ ครั้งต่อไป โดยที่ประชุมฯ กําหนดจะนํารายงานดังกล่าว เสนอต่อที่ประชุมคณะกรรมการป้องกันและปราบปรามการค้ามนุษย์ที่มี พลเอก ประวิตร วงษ์สุวรรณ รองนายกรัฐมนตรี เป็นประธาน พิจารณาภายในสัปดาห์ที่สามของเดือนธันวาคม 2561 และเสนอนายกรัฐมนตรีให้ความเห็นชอบก่อนส่งให้สหรัฐอเมริกาภายในปลายเดือนมกราคม 2562
รัฐบาลไทย-ข่าวทำเนียบรัฐบาล-สรุปข่าวการประชุมคณะรัฐมนตรี 6 มีนาคม 2561
วันพุธที่ 7 มีนาคม 2561
สรุปข่าวการประชุมคณะรัฐมนตรี 6 มีนาคม 2561
วันนี้ (6 มีนาคม 2561) เวลา 10.30 น. ณ โรงแรมดุสิตธานี หัวหิน อําเภอชะอํา จังหวัดเพชรบุรี พลเอก ประยุทธ์ จันทร์โอชา นายกรัฐมนตรี เป็นประธานการประชุมคณะรัฐมนตรีอย่างเป็นทางการ
นอกสถานที่ ครั้งที่ 2/2561
รัฐบาลไทย-ข่าวทำเนียบรัฐบาล-“บิ๊กบี้”มอบรางวัลผู้ชนะออกแบบมาสคอต“ช้างเผือก” สัญลักษณ์งานแข่งขันฝีมือแรงงานอาเซียน ครั้งที่ 12
วันพุธที่ 30 สิงหาคม 2560
“บิ๊กบี้”มอบรางวัลผู้ชนะออกแบบมาสคอต“ช้างเผือก” สัญลักษณ์งานแข่งขันฝีมือแรงงานอาเซียน ครั้งที่ 12
รมว.แรงงาน มอบรางวัลแก่ผู้ชนะการประกวดออกแบบมาสคอต“ช้างเผือก”ใช้เป็นสื่อประชาสัมพันธ์งานแข่งขันฝีมือแรงงานอาเซียน ครั้งที่ 12 ประเทศไทยเป็นเจ้าภาพระหว่างวันที่ 26 ส.ค. – 4 ก.ย.61 ณ อิมแพ็ค เมืองทองธานี
พลเอก ศิริชัย ดิษฐกุล รัฐมนตรีว่าการกระทรวงแรงงาน กล่าวในโอกาสเป็นประธานในพิธีมอบรางวัลการประกวดออกแบบมาสคอตงานแข่งขันฝีมือแรงงานอาเซียน ครั้งที่ 12 ณ ห้องประชุมปกรณ์ อังศุสิงห์ ชั้น 10 กรมพัฒนาฝีมือแรงงาน ว่า ขอแสดงความยินดีกับผู้ชนะการประกวดทุกท่าน และขอขอบคุณผู้ที่มีส่วนเกี่ยวข้องที่ได้บริหารจัดการให้การประกวดครั้งนี้เสร็จสิ้นด้วยความเรียบร้อย รวมทั้งขอขอบคุณผู้ที่ส่งผลงานเข้าประกวดจํานวน 104 คน รวมผลงานทั้งสิ้น 114 ผลงานด้วย
พล.อ.ศิริชัย กล่าวต่อว่า มาสคอต“ช้างเผือก”นี้จะถูกใช้เป็นสัญลักษณ์ในการแข่งขันฝีมือแรงงานอาเซียน ครั้งที่ 12 ซึ่งประเทศไทยเป็นเจ้าภาพจัดการแข่งขันฝีมือแรงงานอาเซียน ครั้งที่ 12 กําหนดจัดขึ้นระหว่างวันที่ 26 สิงหาคม - 4 กันยายน 2561 ณ อิมแพ็ค เมืองทองธานี จังหวัดนนทบุรี ช้างเผือกเป็นสัตว์มงคลของประเทศไทย และมีความเหมาะสมเป็นอย่างยิ่งที่จะเป็นสัญลักษณ์ของการแข่งขันเพื่อให้ผู้มีความรู้ ความสามารถ และทักษะฝีมือที่เป็นเลิศในภูมิภาคอาเซียนร่วมกันแลกเปลี่ยนความรู้และประสบการณ์เพื่อนําไปต่อยอดการพัฒนาทรัพยากรมนุษย์ ก่อให้เกิดประโยชน์ต่อการขับเคลื่อนการพัฒนาด้านเศรษฐกิจและสังคมของภูมิภาคในอาเซียน
สําหรับผลการประกวดออกแบบมาสคอตงานแข่งขันฝีมือแรงงานอาเซียน ครั้งที่ 12 รางวัลชนะเลิศ ได้แก่ นายนพคุณ ขุนราช ได้รับรางวัลเป็นเงินสดมูลค่า 80,000 บาท พร้อมโล่ รางวัลรองชนะเลิศ จํานวน 4 รางวัล ได้รับเงินสดมูลค่า 5,000 บาท พร้อมเกียรติบัตร ได้แก่ นายรัชพล พัฒนถาบุตร์ นายพีรวิชญ์ เจริญพันธ์ นางสาวเศวตราภรณ์ ไอศุริยเอกสกุล และนายรุ่งโรจน์ แสงพันธ์
นายธีรพล ขุนเมือง อธิบดีกรมพัฒนาฝีมือแรงงาน กล่าวว่า สืบเนื่องจากคณะรัฐมนตรีมีมติเมื่อวันที่ 24 พฤศจิกายน 2558 เห็นชอบให้กระทรวงแรงงาน โดยกรมพัฒนาฝีมือแรงงานเป็นเจ้าภาพจัดการแข่งขันฝีมือแรงงานอาเซียน ครั้งที่ 12 ในปี 2561 ซึ่งจะจัดขึ้นในระหว่างวันที่ 26 สิงหาคม - 4 กันยายน 2561 ณ อิมแพ็ค เมืองทองธานี การจัดประกวดออกแบบมาสคอตเป็นอีกกิจกรรมหนึ่งที่มีวัตถุประสงค์เพื่อเป็นการประชาสัมพันธ์ในการเป็นเจ้าภาพจัดการแข่งขันในครั้งนี้ เพื่อให้นักเรียน นักศึกษา และประชาชนทั่วไปได้รับทราบและมีส่วนร่วมในการเป็นเจ้าภาพจัดการแข่งขัน ตลอดจนได้นําผลงานที่ชนะการประกวดไปผลิตสื่อประชาสัมพันธ์ในการจัดการแข่งขันฝีมือแรงงานอาเซียน ครั้งที่ 12 ต่อไป
---------------------------------------------
กองเผยแพร่และประชาสัมพันธ์/
ชนินทร เพ็ชรทับ - ข่าว/
สมภพ ศีลบุตร - ภาพ/
30 สิงหาคม 2560
รัฐบาลไทย-ข่าวทำเนียบรัฐบาล-จิตอาสาหน่วยรถม้าเติมทุนฯ เข้าเป้า แพลตฟอร์ม ‘SME D Bank’พรึบทั่วไทย 2 วันยอดดาวน์โหลดแอปพลิเคชันทะลุหมื่น วงเงินยื่นกู้สะพัด 2,000 ล้านบาท
วันจันทร์ที่ 8 ตุลาคม 2561
จิตอาสาหน่วยรถม้าเติมทุนฯ เข้าเป้า แพลตฟอร์ม ‘SME D Bank’พรึบทั่วไทย 2 วันยอดดาวน์โหลดแอปพลิเคชันทะลุหมื่น วงเงินยื่นกู้สะพัด 2,000 ล้านบาท
ธพว.สุดปลื้ม ภารกิจ“จิตอาสาหน่วยรถม้าเติมทุน เดินหน้าทั่วไทย” สําเร็จตามเป้า ระยะ 2 วัน ยอดสมัครใช้งานใหม่แพลตฟอร์ม SME D Bank สยายปีกทั่วประเทศทะลุ 10,000 ดาวน์โหลด วงเงินยื่นกู้สะพัด 2,000 ล้านบาท
นายมงคล ลีลาธรรม กรรมการผู้จัดการ ธนาคารพัฒนาวิสาหกิจขนาดกลางและขนาดย่อมแห่งประเทศไทย (SME Development Bank หรือ ธพว.) กล่าวว่า จากที่ ธพว. จัดกิจกรรม “จิตอาสาหน่วยรถม้าเติมทุน เดินหน้าทั่วไทย” ระหว่างวันที่ 6-7 ตุลาคม 2561 นําบุคลากรทั้งหมดขององค์กรประมาณ 3,000 คน กระจายลงพื้นที่ตามตลาด และย่านการค้าสําคัญต่างๆ ทั่วประเทศกว่า 400 จุด เช่น ตลาดร่มหุบ จ.สมุทรสงคราม , ถนนคนเดินตลาดชุมทางทุ่งสง จ.นครศรีธรรมราช , ตลาด อ.ต.ก. กรุงเทพฯ , ตลาดลาวบางปะกง จ.ฉะเชิงเทรา , กาดจาวเหนือ จ.ลําพูน , ตลาดวารินชําราบ จ.อุบลราชธานี , กาดหนองกระทิง จ.ลําปาง , ตลาดเก่าริมน้ําจันทบูร จ.จันทบุรี , ตลาดน้ําบางใบไม้ จ.สุราษฎร์ธานี และตลาดสดเทศบาลเมืองอํานาจเจริญ2 จ.อํานาจเจริญ เป็นต้น เพื่อแนะนําและเชิญชวนให้ผู้ประกอบการรายย่อยใช้บริการแพลตฟอร์ม SME D Bank แอปพลิเคชัน (Application) บนโทรศัพท์มือถือ ซึ่งสามารถเติมทุนคู่ความรู้
ผลปรากฏว่า กิจกรรมทั้ง 2 วัน ได้การตอบรับจากผู้ประกอบการทั่วประเทศอย่างดียิ่ง มีผู้สมัครเข้าใช้งานใหม่กว่า 10,000 ดาวน์โหลด ทําให้นับตั้งแต่เปิดให้บริการเมื่อกลางเดือนกรกฎาคมที่ผ่านมา รวมกว่า 50,000 ดาวน์โหลด ขณะที่ยอดผู้ยื่นขอสินเชื่อผ่านระบบออนไลน์ของ SME D Bank ในระยะ 2 วัน กว่า 800 ราย วงเงินกว่า 2,000 ล้านบาท
นายมงคล กล่าวด้วยว่า กิจกรรมครั้งนี้ ถือเป็นโฉมใหม่การทํางานของสถาบันการเงินภาครัฐที่พนักงานทั้งองค์กรเข้ามีส่วนร่วม ให้บริการโดย “จิตสาธารณะ”หรือ “จิตอาสา” เห็นประโยชน์ส่วนรวมมาก่อนส่วนตน เนื่องจากชาว ธพว. มีจิตใจเดียวกันที่อยากให้ผู้ประกอบการรายย่อยได้ใช้บริการแพลตฟอร์ม SME D Bank ซึ่งมีประโยชน์ช่วยเสริมแกร่งให้ธุรกิจเติบโต อยู่รอด และยั่งยืน อีกทั้ง ยังเป็นการยกระดับการทํางานของ ธพว. ที่ก้าวข้ามข้อจํากัดเรื่องเวลาและสถานที่ สามารถนําความรู้คู่เงินทุนไปถึงถิ่นของผู้ประกอบการรายย่อยทั่วประเทศ ภายใต้ยุทธศาสตร์ให้บริการด้วยระบบดิจิทัล “รหัส 24x7” หมายถึง บริการตลอด 24 ชั่วโมง 7 วัน ควบคู่กับพนักงานทํางานด้วย “รหัส 8-8-7” หมายถึง พร้อมลงพื้นที่เข้าพบให้บริการตามวันเวลาที่ผู้ประกอบการสะดวก ตั้งแต่ 8 โมงเช้าถึง 2 ทุ่ม (8:00-20:00 น.) ตลอด 7 วัน
ทั้งนี้ แพลตฟอร์ม SME D Bank ประกอบด้วยบริการหลัก ได้แก่ ยื่นขอสินเชื่อออนไลน์ ทํางานควบคู่กับหน่วยบริการเคลื่อนที่ “รถม้าเติมทุน ส่งเสริม SMEsไทย ฉับไว ไปถึงถิ่น” เมื่อผู้ประกอบการยื่นขอสินเชื่อผ่านออนไลน์ ข้อมูลจะส่งมายังฐานข้อมูลทันที และภายใน 3 วัน เจ้าหน้าที่ธนาคารติดต่อกลับ เพื่อนัดหมายให้หน่วยรถม้าเติมทุนฯ วิ่งเข้าไปพบ เพื่อดูข้อมูลเชิงประจักษ์การดําเนินธุรกิจจริง สามารถพิจารณาสินเชื่อได้โดยไม่ต้องใช้หลักทรัพย์ค้ําประกัน ผู้ประกอบการรู้ผลได้ใน 7 วัน เครื่องมือเสริมแกร่งธุรกิจ (Tools Box) รวบรวมแอปพลิเคชัน และซอฟต์แวร์ กว่า 140 ราย ช่วยเพิ่มศักยภาพให้เอสเอ็มอีไทย คลังข้อมูลความรู้ (e-Library) ทั้งในรูปแบบข่าวสาร ข้อมูลสถิติ บทความ คลิปวิดีโอ อินโฟกราฟิก เป็นต้น เบื้องต้นมากกว่า 2,000 องค์ความรู้ และ สิทธิพิเศษ (Privilege) จากการใช้งานภายในแพลตฟอร์ม
รัฐบาลไทย-ข่าวทำเนียบรัฐบาล-พล.อ.อ.ประจินฯ รองนายกรัฐมนตรี หนุนกระทรวงดิจิทัลฯ ผลักดันภูเก็ตเป็น Smart City ต้นแบบ
วันอังคารที่ 13 มิถุนายน 2560
พล.อ.อ.ประจินฯ รองนายกรัฐมนตรี หนุนกระทรวงดิจิทัลฯ ผลักดันภูเก็ตเป็น Smart City ต้นแบบ
พล.อ.อ.ประจินฯ
พลอากาศเอก ประจิน จั่นตอง รองนายกรัฐมนตรี เป็นประธานเปิดงานสัมมนา “GovChannel Roadshow 2017 : Digital Local Government ขับเคลื่อนราชการทันสมัย บริการประชาชนรวดเร็ว ทันใจ” โดยสํานักงานรัฐบาลอิเล็กทรอนิกส์ (องค์การมหาชน) หรือ EGA หน่วยงานในกํากับของกระทรวงดิจิทัลเพื่อเศรษฐกิจและสังคม จัดขึ้นเพื่อเผยแพร่ประชาสัมพันธ์โครงการ GovChannel ไปยังส่วนราชการ และประชาชนทั่วทุกภูมิภาค พร้อมสร้างเครือข่ายความร่วมมือจากองค์กรท้องถิ่นต่างๆ เกี่ยวกับการพัฒนา Local Government Services ที่จําเป็นและเหมาะสมกับประชาชนในแต่ละพื้นที่ เพื่อร่วมกันขับเคลื่อนรัฐบาลดิจิทัลในระดับภูมิภาคสู่การเป็น Digital Thailand ซึ่งรัฐบาลให้การสนับสนุนจังหวัดภูเก็ตก้าวสู่การเป็นเมืองอัจฉริยะ หรือ Smart City ต้นแบบให้แก่จังหวัดอื่นๆ ด้วยการนําเทคโนโลยีดิจิทัลด้านโครงสร้างพื้นฐานและนําบริการภาครัฐที่ทันสมัย มาช่วยให้ประชาชนมีชีวิตในยุคดิจิทัลได้ง่ายขึ้น สําหรับโครงการ GovChannel รัฐบาลมอบหมายให้ EGA นํามาถ่ายทอดให้บุคลากรองค์กรปกครองท้องถิ่นได้ทราบถึงประโยชน์ด้านการประยุกต์ใช้นวัตกรรมและเทคโนโลยีดิจิทัลอย่างบูรณาการ เพื่อเพิ่มประสิทธิภาพด้านการบริหารจัดการและการให้บริการได้ก้าวทันต่อความต้องการของประชาชน รวมทั้งร่วมผลักดันจังหวัดภูเก็ตมุ่งไปสู่ Phuket : Digital Local Government ด้วย “5E” ได้แก่ e-Society, e-Learning, e-Citizen, e-Education และ e-Commerce เพื่อกระตุ้นให้ทุกภาคส่วนเติบโตไปพร้อมๆ กัน เมื่อวันที่ 9 มิถุนายน 2560 ณ โรงแรมโนโวเทลภูเก็ต โภคีธรา และได้ติดตั้งตู้บริการอเนกประสงค์ภาครัฐ (Government Smart Kiosk) เพื่อให้บริการประชาชนแบบ Self-service ณ ห้างสรรพสินค้าบิ๊กซี ซูเปอร์เซ็นเตอร์ สาขาภูเก็ต อําเภอเมือง จังหวัดภูเก็ต
*************************
รัฐบาลไทย-ข่าวทำเนียบรัฐบาล-รมต.นร.สุวิทย์ฯ เป็นประธานการประชุมคณะกรรมการขับเคลื่อนละเร่งรัดการดำเนินงานตามนโยบายรัฐบาล ครั้งที่ 4/2560
วันพุธที่ 5 กรกฎาคม 2560
รมต.นร.สุวิทย์ฯ เป็นประธานการประชุมคณะกรรมการขับเคลื่อนละเร่งรัดการดําเนินงานตามนโยบายรัฐบาล ครั้งที่ 4/2560
ที่ประชุมได้พิจารณาและมีมติเห็นชอบการปฏิรูปเศรษฐกิจผู้สูงวัย ซึ่งเป็นไปตามที่สภาขับเคลื่อนและปฏิรูปประเทศ
วันนี้ (5 ก.ค.60) เวลา 15.00 น. ณ ตึกสันติไมตรี (หลังใน) ทําเนียบรัฐบาล นายสุวิทย์ เมษินทรีย์ รัฐมนตรีประจําสํานักนายกรัฐมนตรี เป็นประธานการประชุมคณะกรรมการขับเคลื่อนและเร่งรัดการดําเนินงานตามนโยบายรัฐบาล ครั้งที่ 4/2560
ที่ประชุมได้พิจารณาและมีมติเห็นชอบการปฏิรูปเศรษฐกิจผู้สูงวัย ซึ่งเป็นไปตามที่สภาขับเคลื่อนและปฏิรูปประเทศ (สปท.) ได้เสนอโดยผ่านความเห็นชอบจากคณะกรรมการประสานงานร่วม 3 ฝ่าย และ พลเอกประยุทธ์ จันทร์โอชา นายกรัฐมนตรี ได้รับทราบแล้วซึ่ง สปท.ได้เสนอให้มีการประกาศนโยบายให้เศรษฐกิจผู้สูงอายุด้วยการเร่งรัดร่างพระราชบัญญัติคุ้มครองแรงงาน (ฉบับที่...) พ.ศ....และร่างพระราชบัญญัติประกันสังคม (ฉบับที่...) พ.ศ....ตลอดจนการประกาศสนับสนุนการพัฒนาผลิตภัณฑ์และบริการที่ตอบสนองความต้องการของผู้สูงอายุรวมทั้งการปฏิรูปนโยบายรายได้ผู้สูงอายุอีกด้วย
ทั้งนี้ ที่ประชุมได้มอบหมายให้กระทรวงการพัฒนาสังคมและความมั่นคงของมนุษย์ และหน่วยงานที่เกี่ยวข้องดําเนินการในเรื่องดังกล่าวให้เกิดผลอย่างเป็นรูปธรรมต่อไป
นอกจากนี้ ที่ประชุมได้พิจารณาและมีมติเห็นชอบการปฏิรูปเศรษฐกิจเชิงสร้างสรรค์และเชิงวัฒนธรรม ตามที่สภาขับเคลื่อนและปฏิรูปประเทศ ได้เสนอโดยผ่านความเห็นชอบจากคณะกรรมการประสานงานร่วม 3 ฝ่าย และได้เสนอนายกรัฐมนตรีเพื่อทราบแล้วประกอบด้วยข้อเสนอในด้านการพัฒนาทรัพยากรมนุษย์ การสร้างระบบนิเวศที่เหมาะสม การพัฒนามาตรการสนับสนุนผู้ประกอบการ การปรับปรุงกลไกการขับเคลื่อน โดยเสนอให้ปรับบทบาทของศูนย์สร้างสรรค์งานออกแบบ ซึ่งเป็นหน่วยงานย่อยของสํานักงานบริหารและพัฒนาองค์ความรู้ (องค์การมหาชน) โดยให้แยกออกมาจากหน่วยงานดังกล่าว และจัดตั้งเป็นสํานักงานส่งเสริมเศรษฐกิจสร้างสรรค์ (องค์การมหาชน) เพื่อเป็นหน่วยงานหลักที่มีบทบาทสําคัญในการทําหน้าที่ขับเคลื่อนเศรษฐกิจเชิงสร้างสรรค์และเชิงวัฒนธรรม พร้อมมอบหมายให้สํานักงานคณะกรรมการพัฒนาระบบข้าราชการ (ก.น.ร.) เร่งรัดพิจารณาการจัดตั้งสํานักงานส่งเสริมเศรษฐกิจสร้างสรรค์ (องค์การมหาชน) เพื่อให้มีภารกิจหน้าที่และมีศักยภาพมากยิ่งขึ้นในการขับเคลื่อนและปฏิรูปเศรษฐกิจเชิงสร้างสรรค์และเชิงวัฒนธรรมของโลกและได้รับการยอมรับในระดับเวทีสากลอีกทั้งเป็นการยกระดับประเทศไทยให้เป็นจุดหมายปลายทางใหม่ด้านความคิดสร้างสรรค์และดึงดูดบุคลากรสร้างสรรค์ตลอดจนนักลงทุนจากทั้งในประเทศและต่างประเทศให้มีการลงทุนในด้านสร้างสรรค์มากขึ้น เป็นการเพิ่มอัตราการจ้างงานภายในประเทศอีกด้วย ซึ่งจะเป็นการส่งเสริมคุณภาพชีวิตแก่ประชาชนโดยรวมต่อไป
****************************************
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-สถานเอกอัครราชทูต ณ กรุงโตเกียวดูแลคนไทยที่ตกค้างที่สนามบิน [กระทรวงการต่างประเทศ]
วันอาทิตย์ที่ 5 เมษายน 2563
สถานเอกอัครราชทูต ณ กรุงโตเกียวดูแลคนไทยที่ตกค้างที่สนามบิน [กระทรวงการต่างประเทศ]
สถานเอกอัครราชทูต ณ กรุงโตเกียวดูแลคนไทยที่ตกค้างที่สนามบิน
นายสิงห์ทอง ลาภพิเศษพันธุ์ เอกอัครราชทูต ณ กรุงโตเกียว นําทีมเจ้าหน้าที่สถานเอกอัครราชทูตฯ ไปพบปะ ให้กําลังใจและช่วยเหลือคนไทย 10 รายที่ตกค้างที่สนามบิน Haneda และได้นําหน้ากากอนามัย เจลล้างมือแอลกอฮอล์ แว่น goggles ทิชชู่เปียก วิตามินซี และสเปรย์ฆ่าเชื้อโรค ไปมอบให้คนไทยที่ได้รับผลกระทบจากการประกาศระงับเที่ยวบินเข้าประเทศไทยระหว่างวันที่ 4-6 เมษายน 2563 ของ กพท. นอกจากนี้ ยังประสานขอผ้าห่มจากสายการบินเพื่อให้คนไทยใช้ระหว่างพักที่สนามบิน รวมทั้งสามารถใช้ห้องอาบน้ําในบริเวณ transit area ด้วย
รัฐบาลไทย-ข่าวทำเนียบรัฐบาล-รัฐมนตรีช่วยว่าการกระทรวงอุตสาหกรรม ตรวจเยี่ยมและให้กำลังใจเจ้าหน้าที่ในการปรับปรุงอาคารนารายณ์ สโมสรกระทรวงอุตสาหกรรม
วันศุกร์ที่ 30 พฤศจิกายน 2561
รัฐมนตรีช่วยว่าการกระทรวงอุตสาหกรรม ตรวจเยี่ยมและให้กําลังใจเจ้าหน้าที่ในการปรับปรุงอาคารนารายณ์ สโมสรกระทรวงอุตสาหกรรม
นายสมชาย หาญหิรัญ รัฐมนตรีช่วยว่าการกระทรวงอุตสาหกรรม ตรวจเยี่ยมและให้กําลังใจเจ้าหน้าที่ในการปรับปรุงอาคารนารายณ์ สโมสรกระทรวงอุตสาหกรรม
วันนี้ (30 พฤศจิกายน 2561) นายสมชาย หาญหิรัญ รัฐมนตรีช่วยว่าการกระทรวงอุตสาหกรรม พร้อมด้วย นายสุรพล ชามาตย์ รองปลัดกระทรวงอุตสาหกรรม นางรวีวรรณ อุตรนคร ผู้อํานวยการกองกลาง สํานักงานปลัดกระทรวงอุตสาหกรรม ตรวจเยี่ยมและให้กําลังใจเจ้าหน้าที่ในการปรับปรุงอาคารนารายณ์ สโมสรกระทรวงอุตสาหกรรม โดยขณะนี้อยู่ระหว่างการปรับปรุงตกแต่ง ทาสี ซ่อมแซมโต๊ะ เก้าอี้ บริเวณอาคารนารายณ์ เพื่อใช้สําหรับรับประทานอาหารของข้าราชการและเจ้าหน้าที่กระทรวงอุตสาหกรรม